CELEX: 62015TN0524
Language: et
Date: 2015-09-07 00:00:00
Title: Kohtuasi T-524/15: 7. septembril 2015 esitatud hagi – NICO versus nõukogu

9.11.2015   
            
            
               ET
            
            
               Euroopa Liidu Teataja
            
            
               C 371/34
            
         7. septembril 2015 esitatud hagi – NICO versus nõukogu
   (Kohtuasi T-524/15)
   (2015/C 371/35)
   Kohtumenetluse keel: inglise
   
      Pooled
   
   
      Hageja: Naftiran Intertrade Co. (NICO) Sàrl (Pully, Šveits) (esindajad: advokaadid J. Grayston, P. Gjørtler, G. Pande ja D. Rovetta)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               kohustada nõukogu ajutiste meetmete raames võimaldama hagejal tutvuda 23. aasta jaanuari 2015. aasta dokumendi 7228/14 EXT 1 lisa 1 täisversiooniga, mis puudutab Alaliste esindajate komitee peasekretariaadi „I/A PUNKTI MÄRKUST”, ning kõigi muude hagejat puudutavate dokumentidega,
            
         
               —
            
            
               tühistada nõukogu 26. juuni 2015. aasta kirjas, mis adresseeriti hageja advokaatidele, sisalduv otsus – mis puudutab nõukogu otsuse 2010/413/ÜVJP (1), mis käsitleb Iraani vastu suunatud piiravaid meetmeid, mida on muudetud nõukogu 15. oktoobri 2012. aasta otsusega 2012/635/ÜVJP, II lisasse ja nõukogu 23. märtsi 2012. aasta määruse (EL) nr 267/2012 (2), milles käsitletakse Iraani vastu suunatud piiravaid meetmeid, mida on rakendatud nõukogu 15. oktoobri 2012. aasta rakendusmäärusega (EL) Nr 945/2012, IX lisasse kantud isikute ja üksuste loetelu läbivaatamist – osas, milles vaidlustatud otsustes keelduti hagejat kustutamast nende isikute ja üksuste loetelust, mis on piiravate meetmete esemeks,
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et on rikutud õigust saada ära kuulatud, põhiõiguste harta artiklit 41 ja hea halduse põhimõtet
               
                           —
                        
                        
                           Läbivaatamismenetluse ajal hagejat vaid teavitati sellest, et nõukogu oli tema suhtes vastu võtnud negatiivse otsuse. Talle ei antud võimalust esitada oma seisukohta ja tugineda oma kaitseõigusele. Talle anti hoopis tähtaeg seisukoha esitamiseks, mille nõukogu, selle asemel et seda arvesse võtta, pidi vaid pärast nimekirjast kustutamise menetlust eraldi läbi vaatama.
                        
                     
         
               2.
            
            
               Teine väide, et põhjendatud ei ole piisavalt
               
                           —
                        
                        
                           Läbivaatamise otsuses ei ole sobivat põhjendust, mis võimaldaks hagejal aru saada, miks tema haldustaotlus nimekirjast kustutamiseks rahuldamata jäeti.
                        
                     
         
               3.
            
            
               Kolmas väide, et on tehtud ilmne hindamisviga ning on rikutud olulisi menetlusnõudeid
               
                           —
                        
                        
                           Nõukogu tugines vaidlustatud otsuse põhjendamisel selgelt dokumentidele ja tõenditele, mis seondusid varasemate haldusmenetlustega.
                        
                     
         
               4.
            
            
               Neljas väide, et on rikutud olulisi menetlusnõudeid ja põhiõiguste harta artiklit 41 ning vaidlustatud otsuse allkirjastanud isikul puudus pädevus
               
                           —
                        
                        
                           Nõukogu 26. juuni 2015. aasta vaidlustatud kirjas, mis sisaldas otsust loetelust mitte kustutada, on rikutud vorminõudeid. Niisugused vorminõuete rikkumised vaidlustatud otsuses on aluseks ka hageja õiguste sisulisele rikkumisele.
                        
                     
         
      (1)  Nõukogu 26. juuli 2010. aasta otsus, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 195, lk 39).
   
      (2)  Nõukogu 23. märtsi 2012. aasta määrus (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (ELT L 88, lk 1).